ગત તા. 27/03/18 ના રોજ બપોરે દોઢ વાગ્યે બીડીવીઝન પોલીસ સ્ટેશનને અડીને જ જૂના સરકીટ હાઉસ આગળ ચેઇન સ્નેચીંગની ઘટના બનતા બીડીવીઝન પોલીસ, એલસીબી અને એસઓજીની ટીમોએ સીસીટીવી ફૂટેજ, ટેકનીકલ સર્વેલન્સ અને બાતમી દારોના સહારે ઘાસના ઢગલામાંથી સોય શોધી કાઢી હતી. બાતમીદારોએ પુષ્ટી કર્યા બાદ મોતીપુરા આદર્શ બંગ્લોઝમાં હાલ રહેતા રાહુલકુમાર ઉર્ફે આરીફ આન્દ્રીયાસ સુરમાજી અસારી (મૂળ રહે. મોબતપુરા તા. વિજયનગર)ને ઝડપી પાડી પૂછપરછ શરૂ કરી હતી.